Cream
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Cream var ei britisk rockegruppe som oppnådde en enorm popularitet med sin kraftfylte, bluesorienterte og delvis psykedeliske musikk, preget av lange solopartier. De blir av mange regnet som rockens første supergruppe.
Trioen ble dannet i London i 1966 av Eric Clapton (gitar og sang), Jack Bruce (bass og sang) og Ginger Baker (trommer). Spenningen mellom tre store personligheter førte til mye krangling innad, men også energiutladninger som på konsertene ga utslag i improvisasjon og jamming.Cream ga ut albumene Fresh Cream (1966), Disraeli Gears (1967), Wheels of Fire (1968, et dobbeltalbum med to live-sider) og Goodbye (1969). Etter debutsinglen Wrapping Paper (1966) fikk trioen store hits med I Feel Free (1966), Strange Brew (1967), Sunshine Of Your Love (1968), White Room (1968) og Badge (1969). Clapton og Baker dannet etter avskjedskonserten i London i november 1968 supergruppa Blind Faith.Cream framførte tre låter da de ble innvalgt i Rock and Roll Hall of Fame i 1993, og i 2005 holdt de sju gjenforeningskonserter i London og New York City. I 1994 spilte Bruce og Baker sammen med Gary Moore i trioen BBM. Bruce døde i 2014, Baker i 2019. Les mer i Store norske leksikon rock blues musikk i Storbritannia og Nord-Irland